Håkon Gingstad Pedersen gjør seg bemerket i Droneracing.

Håkon er ivrig pilot i droneracing i Forus Rc Klubb.
Håkon er 19 år og satser hardt på og komme langt på denne fronten.
I det siste har vært i Las vegas og Frankrike .
Las Vegas:
Det var DRL (The Drone Racing League) først måtte vi kvalifisere oss på simulator hjemme, alle som fløy de 3 kvalifiseringsbanene under 9 minutter ble invitert til Las Vegas. 
Jeg reiste fra stavanger 6 februar, Reisen var Stavanger-Amsterdam-Miniapolis-Las Vegas.
Konkuransen var på Lørdag 9 februar. Vi var 213 stykker som var der, vi ble delt opp i 4 grupper for kvalifisering, for å komme videre til kvartfinalen.
Jeg gjorde det veldig bra i kvalifiseringen der vi fikk fly 7 runder totalt.  Deretter kom jeg til kvartfinalen som var topp 24, Det gikk desverre ikke som jeg håpte her.
Siden dette var en del senere på kvelden så jeg slet med jet laget. Men jeg fikk mye ut av turen uansett. 
Draft selection i Frankrike:
Jeg tok med meg mye av det jeg hadde lært i Las Vegas hit, noe som jeg tror jeg hadde stor fordel av.
Her skulle vi også kvalifisere oss på simulator, her ble topp 200 invitert til cannes i frankrike.
Jeg reiste ned til Cannes 21 februar og flyet gikk 06:00, Jeg mellomlandet i København før jeg fløy videre til Nice i frankrike, derfra tok jeg en buss til Cannes.
Her var det ikke en konkuranse, men du fikk muligheten til  vise hva du kunne for lageierene for de 7 lagene i DCL (Drone Champions League)
Måten det foregikk på var at 2 og 2 skulle ut på scenen. Først skulle jeg fortelle hvorfor de skulle velge meg, deretter fikk vi fly 3 baner på en simulator,  til slutt fikk lageierene stille oss spørsmål.
Her i frankrike ville de se hvem som kunne omstille seg fortest til å lære nye ting, så vi måtte fly med en FRsky x light radio og skjermene var satt ned til 30 fps.
Så det viktige her var å klare og ta ned farten litt og bare være sikker på at du fullføre alle banene.
Til slutt når alle hadde flydd fikk lagene velge ut hvem de ville ha med på laget.
Jeg ble valgt av Quad force one og er veldig fornøyd med det.
Quad force one er et amerikansk lag noe som betyr at jeg må reise mye bort til usa for å trene med laget.
Jeg blir sponset med alt av utstyr og reiser. Så dette blir spennende og få reise rundt i hele verden å konkurere.
Vi ønsker Håkon lykke til  i konkuransene i verden med Quad Force One.